text: 14-årig dreng død efter knallertulykke
  16 maj 2012 kl. 03.18
  En 14-årig dreng er død efter en alvorlig knallertulykke i Skodborg ved Vejen, hvor han blev ramt af en bil.
  En 14-årig dreng er død af de kvæstelser, han pådrog sig i knallertulykke tirsdag aften i Skodborg ved Vejen.
  - Han kører frem for ubetinget vigepligt på knallert og bliver ramt af en bil, fortæller vagtchef Michael Skaarup fra Syd- og Sønderjyllands Politi.
  Den tilskadekomne blev efter ulykken overført til Kolding Sygehus til behandling for sine kvæstelser, men hans liv kunne ikke reddes.
  Politiet arbejdede i første omgang på at få den 14-årige identificeret. For drengen var ikke i besiddelse af nogen identifikationspapirer, og derfor var knallerten umiddelbart det eneste spor at gå efter.
  - Det viste sig ikke at være så ligetil, fordi den har skiftet ejermand en del gange på det seneste, fortæller Michael Skaarup.
  